钦定古今图书集成/方舆汇编/职方典/第1500卷 > 《石宝寺》杨慎
## 钦定古今图书集成/方舆汇编/职方典/第1500卷 > 《石宝寺》杨慎

“回涧数峰合，丛篁一径斜。”翠氛林翳日，班溜碧横霞。
石栈重悬阁，云亭半蔽花。梦频惊燕雀，窟迥错龙蛇。
“昏晓更天界，阴阳窜物华。檀施象数著，幻巧鬼工奢。
千尺𦊰罗幕，双堆拥玉髽。厨人羹绿笋，溪客饭胡麻。
单袷春深健，空山雨后哗。诸天人不到，来往白云车。”